ಸ್ಯಾಂಡಲ್ವುಡ್ ಡ್ರಗ್ಸ್ ಪ್ರಕರಣ ಪೊಲೀಸರಿಗೆ ಕಲರ್ ಕಾಗೆ ಹಾರಿಸಿದ್ರಾ ಪ್ರಶಾಂತ್ ಸಂಬರಗಿ? ಬೆಂಗಳೂರು ಸೆಪ್ಟೆಂಬರ್ 12 ಸ್ಯಾಂಡಲ್ವುಡ್ ನಟನಟಿಯರು ಡ್ರಗ್ಸ್ ಮಾಫಿಯಾದಲ್ಲಿ ತೊಡಗಿರುವ ಬಗ್ಗೆ ತನ್ನಲ್ಲಿ ಸಾಕಷ್ಟು ದಾಖಲೆಗಳಿಗೆ ಅದನ್ನು ಪೊಲೀಸರಿಗೆ ನೀಡುತ್ತೇನೆ ಎಂದಿದ್ದ ಪ್ರಶಾಂತ್ ಸಂಬರಗಿ, ಇದೀಗ ಪೊಲೀಸರಿಗೆ ಕಲರ್ ಕಾಗೆ ಹಾರಿಸಿದ್ರಾ? ಎಂಬ ಸಂಶಯ ಮೂಡಿದೆ. ಈ ಹಿಂದೆ ಡ್ರಗ್ ಮಾಫಿಯಾಗೆ ಸಂಬಂಧಿಸಿದಂತೆ ಬೆಂಗಳೂರಿನಲ್ಲಿ ಕೆಲವರು ಬಂಧನವಾಗುತ್ತಿದ್ದಂತೆ ನಟಿ ರಾಗಿಣಿ ಹೆಸರು ಕೇಳಿ ಬಂದಿತ್ತು. ಈ ವೇಳೆ ಸ್ಯಾಂಡಲ್ವುಡ್ ಕೊಕೇನ್ ತನಕ ಬೆಳೆದಿದೆ ಎಂದು ದೂರಿದ್ದ ಇಂದ್ರಜಿತ್ ಲಂಕೇಶ್ ಹಲವು ನಟಿ ನಟಿಯರು ಈ ಜಾಲದಲ್ಲಿ ತೊಡಗಿದ್ದಾರೆ ಅವರ ಮಾಹಿತಿ ನಾನು ಕೊಡುತ್ತೇನೆ ಎಂದು ಹೇಳುವ ಮೂಲಕ ದೊಡ್ಡ ಮಟ್ಟದ ಸುದ್ದಿಗೆ ಗ್ರಾಸವಾಗಿದ್ದರು. ಇದರ ಬೆನ್ನಿಗೆ ಪ್ರಶಾಂತ್ ಸಂಬರಗಿ ಸಹ ನಟಿ ಸಂಜನಾ ವಿರುದ್ಧ ವಾಗ್ದಾಳಿ ನಡೆಸುತ್ತಲೇ ಇದೇ ರೀತಿಯ ಹೇಳಿಕೆ ನೀಡಿದ್ದರು. ಡ್ರಗ್ ಮಾಫಿಯಾಗೆ ಸಂಬಂಧಿಸಿದಂತೆ ಅನೇಕ ದಾಖಲೆಗಳನ್ನು ನೀಡುವುದಾಗಿ ತಿಳಿಸಿದ್ದರು. ಆದರೆ, ಇದೀಗ ಅವರ ಬಳಿ ಯಾವುದೇ ದಾಖಲೆಗಳಿಲ್ಲ ಎಂದು ತಿಳಿದುಬಂದಿದೆ. ಡ್ರಗ್ಸ್ ಮಾಫಿಯಾ ಜೊತೆಗೆ ನಂಟು ಹೊಂದಿದ್ದ ಅನುಮಾನದ ಮೇಲೆ ಈಗಾಲೇ ನಟಿಯರಾದ ರಾಗಿಣಿ ಮತ್ತು ಸಂಜನಾ ಅವರನ್ನು ಬಂಧಿಸಿ ಪೊಲೀಸ್ ಕಸ್ಟಡಿಗೆ ಪಡೆಯಲಾಗಿದೆ. ನಗರದ ಪ್ರಮುಖ ಪೆಡ್ಲರ್ಗಳಾದ ರಾಹುಲ್ ಮತ್ತು ಕಾರ್ತಿಕ್ ಸೇರಿದಂತೆ ಅನೇಕರನ್ನು ಬಂಧಿಸಿ ವಿಚಾರಣೆ ನಡೆಸಲಾಗುತ್ತಿದೆ. ಈ ನಡುವೆ ಪ್ರಶಾಂತ್ ಸಂಬರಗಿ ಅವರನ್ನೂ ಸಹ ವಿಚಾರಣೆಗೆ ಹಾಜರಾಗಿ ಡ್ರಗ್ಸ್ ಮಾಫಿಯಾ ಸಂಬಂಧ ದಾಖಲೆ ನೀಡುವಂತೆ ಕೇಳಲಾಗಿತ್ತು. : ಗಾಂಜಾ ದಂಧೆಗೆ ಬ್ರೇಕ್ ಹಾಕಲು ಪೊಲೀಸ್ ಹದ್ದಿನಕಣ್ಣು ಯಾದಗಿರಿಯಲ್ಲಿ 5 ಎನ್ಡಿಎಫ್ಎಸ್ ಪ್ರಕರಣ ದಾಖಲು ಹೀಗಾಗಿ ಪ್ರಶಾಂತ್ ಸಂಬರಗಿ ಇಂದು ಪೊಲೀಸ್ ವಿಚಾರಣೆ ಎದುರಿಸಿದ್ದರು. ಈ ವೇಳೆ ಸಂಬರಗಿ ಪ್ರಕರಣದ ಸಂಬಂಧ ನನ್ನ ಬಳಿ ಯಾವುದೇ ದಾಖಲೆ ಇಲ್ಲ. ಮಾಹಿತಿ ಅಷ್ಟೇ ಇದೆ. ಮುಂದಿನ ಶುಕ್ರವಾರ ಆದ್ರೆ ದಾಖಲೆ ತರ್ತೀನಿ ಎಂದು ಹೇಳಿಕೆ ನೀಡಿದ್ದಾರೆ ಎನ್ನಲಾಗುತ್ತಿದೆ.ಹೀಗಾಗಿ ಯಾವುದೆ ವಿಡಿಯೋ ಫುಟೇಜ್ , ದಾಖಲೆ ನೀಡದೆ ಕೇವಲ ಆರೋಪ ಮಾಡಿರುವ ಅವರ ವಿರುದ್ಧ ಸಿಟ್ಟಾದ ಅಧಿಕಾರಿಗಳು ಮೊದಲು ದಾಖಲೆ ತನ್ನಿ ಸುಮ್ಮನೆ ನಮ್ಮ ಸಮಯ ವ್ಯರ್ಥ ಮಾಡ್ಬೇಡಿ ಹೊರಡಿ ಎಂದು ಸೂಚಿಸಿದ್ದಾರೆ ಎಂಬ ಮಾಹಿತಿ ಲಭ್ಯವಾಗಿದೆ. ಹೀಗಾಗಿ ಸಂಬರಗಿ ಪೊಲೀಸ್ ಅಧಿಕಾರಿಗಳಿಗೆ ಕಲರ್ ಕಾಗೆ ಹಾರಿಸಿದ್ರಾ? ಎಂಬ ಮಾತು ಇದೀಗ ಗಾಂಧಿ ನಗರದಲ್ಲಿ ಚಾಲ್ತಿಯಲ್ಲಿದೆ.